byggekraner
Store norske leksikon,Teknologi og industri,Bygg og anlegg,Anleggsmaskiner
Byggekraner er transportutstyr som er spesialkonstruert for bruk på byggeplassar og anlegg. Kranene kan brukast til horisontal og vertikal transport av materiale og utstyr. Dei viktigaste krava som blir stilt til byggekraner, er enkel og rask montering, konstruksjon som lett kan køyrast eller transporterast på offentleg veg, og at krana er utstyrt med nødvendige tryggleiksinnretningar.
Arbeidstilsynet har fastsett forskrifter for løfteinnretningar og løftereiskapar som byggekraner må tilfredsstille. Forskriftene gjeld både konstruksjon, prøving og sertifisering, og dessutan tryggleiksreglar for bruk og krav til kranførarar. Eiga opplæring av kranførarar blir gitt ved enkelte vidaregåande skular. Les meir i Store norske leksikon kranførar bygg- og anleggsmaskiner  kran (anleggsteknikk)